Daya nga Aprika

Ti Daya nga Aprika wenno Akindaya nga Aprika ket ti akindaya a rehion ti kontinente ti Aprika, nga agdumaduma a maipalawag babaen ti heograpia wenno heopolitika. Kadagiti heograpiko a rehion ti isbangan ti Nagkaykaysa a Pagpagilian, dagiti 20 a teritorio ket mangbukel ti Akin-daya nga Aprika:
 Ti Tanzania, Kenya, Uganda, Rwanda ken Burundi – idiay Sentral a Daya nga Aprika, ket mairamanda pay iti rehion ti Nalatak a Dandanaw ti Aprika rken kamkamemng ti Komunidad ti Daya nga Aprika (EAC). Ti Burundi ken Rwanda ket sagpaminsanda pay a naikedkeddeng a kas paset ti Tengnga nga Aprika.
 Ti Djibouti, Eritrea, Etiopia ken Somalia – ket naumnong dagitoy nga ammo a kas ti Sara ti Aprika.Robert Stock, Africa South of the Sahara, Second Edition: A Geographical Interpretation, (The Guilford Press: 2004), p. 26Michael Hodd, East Africa Handbook, 7th Edition, (Passport Books: 2002), p. 21: "To the north are the countries of the Horn of Africa comprising Ethiopia, Eritrea, Djibouti and Somalia."Encyclopædia Britannica, inc, Jacob E. Safra, The New Encyclopædia Britannica, (Encyclopædia Britannica: 2002), p.61: "The northern mountainous area, known as the Horn of Africa, comprises Djibouti, Ethiopia, Eritrea, and Somalia."Sandra Fullerton Joireman, Institutional Change in the Horn of Africa, (Universal-Publishers: 1997), p.1: "The Horn of Africa encompasses the countries of Ethiopia, Eritrea, Djibouti and Somalia. These countries share similar peoples, languages, and geographical endowments."
 Ti Komoros, Maurisio ken ti Seychelles – dagiti bassit nga isla a pagilian idiay Taaw Indiano.
 Ti Réunion ken Mayotte – Dagiti ballasiw taaw a teritorio ti Pransia nga adda pay idiay Taaw Indiano.
 Ti Mozambique ken Madagascar – ket masansan a naikeddengda a kas paset ti Akin-abagatan nga Aprika, idiay akindaya a bangir ti subkontinente. Ti Madagascar ket addaan iti asideg a kultural a panankaikabagian iti Abagatan a daya nga Asia ken dagiti isla ti Taaw Indiano.
 Ti Malawi, Zambia ken Zimbabwe – ket masansanda a mairaman iti Akin-abagatan nga Aprika, ken dati iti Pederasion ti Sentral nga Aprika.
 Ti Ehipto, Sudan ken Abagatan a Sudan (baro a nawayaan manipud ti Sudan) – naumnong a kas paset ti Ginget Nilo. Mabirukan idiay akin-amianan a daya a paset ti kontinente, ken masansan a mairamanda iti Akin-amianan nga Aprika. Kameng pay dagitoy ti lugar ti nawaya a pagtagilakuan ti Sapasap a Pagtagilakuan para iti Akindaya ken Akin-abagatan nga Aprika (COMESA).

Dagiti nagibasaran


Kategoria:Heograpia ti Aprika

Kategoria:Dagiti rehion ti Aprika